Nicolo Napoli a revenit pentru a 10-a oară pe banca celor de la FC U Craiova. Antrenorul italian a ţinut să imortalizeze scenografia galeriei celor de la FC U Craiova, în debutul derby-ului cu Universitatea Craiova.
Dumitru Dragomir a comentat în stil propriu gestul lui Nicolo Napoli, spunând că antrenorul italian a dorit să trimită acasă nişte poze cu galeria. Fostul şef al Ligii l-a criticat însă pentru modul în care a gestionat finalul de meci:
"Eu nu l-aş acuza. Îi trimite şi el nevestei sale. Nu am văzut aşa ceva, dar nu i-aş fi făcut nimic. Au şi galerii frumoase. Şi FCSB, şi Rapidul. Au venit nepoţii mei de la meci.
Este o plăcere nebună să îi auzi cum cântă toţi într-un glas imnul Rapidului. Şi în partea cealaltă, FCSB, şefii galeriei s-au mobilizat. Să ştii că te poţi înţelege cu ei. Ţin galeria în mână.
Le recomand acum să nu mai cheme jucătorii în viaţa lor. Este cel mai umilitor lucru posibil. Pentru că tot te înjură doi-trei din mulţimea aia. Dar eu lui Napoli nu-i făceam nimic.
Pentru aşa ceva, nu. Dar când ai 1-0 de ce vrei să tot mergi peste ei? Ştii cum a dat micuţul (n.r. Mitriţă) golul? Pe contraatac. Eu chemam echipa şi o puneam pe două linii.
S-au dus să le dea multe. Doamne-Doamne! E greu să intre Rotaru la titlu. Dacă bate pe CFR şi de două ori pe FCSB, e gata, a luat titlul. Şi vă mai spun ceva, oricine poate retrograda de la locul 7 în jos.
Cel care pierde patru jocuri a retrogradat. Eu nu cred că Mititelu poate retrograda cu echipa pe care o are. Nu din cauza lui Napoli, într-adevăr, n-am mai văzut pe nimeni să facă poze galeriei.
Voia să trimită acasă, la familie. Nu o să îl dea afară. Şi îi recomand să îl lase în pace, să nu pună presiune pe echipă. Am auzit ce i-au făcut suporterii. Eu nu l-am simpatizat pe Mititelu, dar nu se poate cum se comportă unii cu el.
Nu se poate. Să ştii de la mine, e lume rea în ţara asta. Sunt unii răi, turbaţi de răutate şi invidie", a spus Dumitru Dragomir la MAX PROFEŢIILE LUI MITICĂ.